**Fundargerð Fjár- & hjarðhundadeildar**

**Netfundur 03.maí 2023**

Á fjarfundi eru Elín Lára Sigurðardóttir, Jóhanna Eivinsdóttir, Hrafnhildur Björk Eggertsdóttir, Helga Anna Ragndarsdóttir og Andrea Björk Hannesdóttir.

Rætt að það verði send undanþága til FCI vegna dómararéttina í fjárhundaprófum á Íslandi. Þýða þarf reglurnar og senda inn undanþágu. Væri upplagt að hafa Guðrúnu S. Sigurðardóttur með í því og planið er að halda lítinn fund með henni og stjórn bráðlega til að plana hvernig best væri að haga sér í þessu.

Deildarsýning:
Fyrrverandi stjórnarmeðlimur Guðrún er búin að staðfesta dómara, Lára búin að hafa samband við Ölfushöllina um laugardaginn 2. September en bíðum eftir svari, Sunnuhvoll kemur líka til greina. Dýrheimasalur er staðfestur á sunnudag 3. sept. Edda formaður í sporhundadeild er að spá í Mánahöll Keflavík. Spurning með dúk? Kannski fá lánað frá terrierdeild eða kaupa.

Hótel fyrir dómarana rætt. Verður rætt við Eddu hvort við sameinum það.

Andrea býður sig fram sem ritari eða hringstjóri á deildarsýningu í september. Helga og jafnvel Hrafnhildur eru líka til í að hjálpa til með það.

Skoðað að kaupa nýjar rósettur af netinu fyrir sýningu. Hrafnhildur og Elín Lára ætla að athuga það.

Rætt um að hafa unga sýnendur á deildarsýningunni allavegana annan daginn. Gæti orðið erfitt að hafa í Dýrheimahúsnæði vegna plássleysis. Ætlum að hafa samband við Theodóru Róbertsdóttur hvort hún eða einhver annar er til í að vera dómari fyrir unga sýnendur.

Rætt kostnað við tvöfalda sýningu hvort að það muni borga sig peningalega séð. Rætt mögulega fjáröflun með kaffisölu hvort það muni borga sig eða eitthvað annað eins og sýningarþjálfun.

Rætt um að hafa sumargrill hitting í Sólheimakoti og göngu.

Kom hugmynd að halda ”leikdag” með hundaþjálfurum og jafnvel rallý-hlýðni kennslu í sumar. Jónsmessuhittingur?

Plan að halda næsta fund eftir sýningu í júní.

Fundi slitið.